Multikanál - 16.11.2016 - zápis zo stretnutia

Thursday, 17 November 2016

16:18

**Prezentácia:** <https://1drv.ms/p/s!Aog1mU4LEkSLgVg7FH9qt9fw0Gdp>

**Kick-off PS:**

Prezentácia naštartovania pracovnej skupiny Lepšie služby. Rozsah výstupov pracovnej skupiny pokrýva nasledovné strategické priority:

* Interakcia s verejnou správou, životné situácie a výber služby navigáciou (Termín 1.4.2017)
* Multikanálový prístup (Termín 1.2.2017)
* Integrácia a Orchestrácia (Termín 1.2.2017)

Navrhnutý harmonogram, ktorý bol vytvorený na základe termínov definovaných v NKIVS bol akceptovaný členmi pracovnej skupiny.

**SP: Multikanálový prístup**

Ůvodná prezentácia pokrývala:

* Motiváciu pre multikanaálový prístup
* Popis cieľov a východiskového stavu
* Možne multikanálové varianty
* Návrh stavebných blokov to-be architektúry
* Diskusia k návrhnutým stavebných blokov a iniciálnym pracovným balíkom zmeny

**Úlohy:**

* Zber návrhov a požiadaviek, ktoré by mali byť doplnené do výstupného materiálu, Z: Členovia PS, T: 23.11.2016
* Príprava modelu v Meta IS, Z: Tomáš Revaj, T: 2.12.2016
* Príprava inicialnej word verzie, Z: Tomáš Revaj, T: 2.12.2016

**Otvorené body a ďalšie kroky:**

Nasledovné body navrhujeme prediskutovať na nasledovnom workshope. Termín ešte potvrdíme nakoľko zasadačka, ktorá nám bola pridelená nám kapacitne nepostačuje. Prosím rátajte aj s alternatívou, že sa stretnutia budú konať v Utorok alebo Štvrtok v rovnakom čase.

1. Hodnotiacie kritéria a dopady pre strategické rozhodnutie o zavedení mobilných aplikácii v prostredí eGovernmentu. Pracovne - Apps vs. No-Apps strategy. Bude súčasťou kapitoly o multikanálových variantoch.
2. Kanál Open API
   1. Procesy pre enrollment prístupu na občanove / podnikateľove dáta z aplikácii tretích strán + dopady na eGov prostredie
   2. Umiestnenie údajov pre Open API - možné alternatívy
3. Konsolidovaný dátový profil občana / podnikateľa - možné alternatívy vytvorenia (patterny budú súčasťou SP Integrácie a orchestrácie) + zladenie so SP Lepšie dáta. Z pohľadu multikanálu chceme byť konzumenti tejto funkcionality

Multikanál - 23.11.2016 - zápis zo stretnutia

Wednesday, 23 November 2016

13:58

Prezentácia: <https://1drv.ms/p/s!Aog1mU4LEkSLgXOKUmW--gn43a5q>

Prezentované témy:

* Mobile Apps vs. No-Apps stratégia
* Open API
* Orchestračná platforma a konsolidovaný profil klienta

**Mobile Apps vs. No-Apps stratégia**

Vyhodnotené výhody a nevýhody implementácie natívnych mobilných aplikácii s ohľadom na trend vývoja používania mobilných aplikácií. Primárne využitie mobilných aplikácii sú v kategórii hier a sociálnych sieti. Povaha služieb eGovernmentu spadá do oblasti Utilít a z tohto dôvodu je predpokladaná ich nízka penetrácia (malý počet stiahnutí aplikácií z App Store resp. Google Play).

ime Spent on i0S and Android Connected Devices 
BROWSER 
Others 2% 
Google Browsers 

*Zdroj:*http://flurrymobile.tumblr.com/post/115191864580/apps-solidify-leadership-six-years-into-the-mobile

Vyhodnotenie a výber alternatívy bude súčasťou dokumentu SP.

*Záver:*

Členovia PS sa zhodli na No-Apps stratégií pre služby eGovernmentu, pričom služby budú v kanále Mobil dostupné použítím responzívných webových aplikácii. V ďalšej fáze bude možné pomocou prístupu Progresive web apps zabezpečiť aj dostupnosť aplikácie priamo z plochy mobilu ako aj v offline móde.

Potenciálne využitie natívných aplikácií je možný pre autentifikačný proces, ktorý by podporoval multikanálový prístup. Možný koncept bude predmetom ďalšieho workshopu.

**OpenAPI**

V súčasnom stave môžeme za Open API považovať napr. služby ÚPVS eDesk EKR a FS SR - el. Podateľňa, kde po integračnom zámere resp. registračnom procese je možné využívanie služieb a v prípade FS aj v móde autorizovaného subjektu.

Realizácia Open API cez celé prostredie VS SR (indikátor je 99,9%) podlieha výraznej zmene legislatívy, ktorej realizovateľnosť by mala byť vyhodnotená v rámci Štúdie uskutočniteľnosti projektu Open API.

Oblasti pre riešenie:

* Proces a centrálne úložisko udelenia oprávnenia tretej strane na prístup k dátam FO / PO
  + V portfóliu klienta bude nutné zaviesť sekciu konfigurácie oprávnení na tretie strany napojené do Open API
  + Zabezpečiť centrálne úložisko oprávnení vrátane vystavenia služieb na overenie tohto oprávnenia zo strany poskytovateľov Open API
  + V prípade zápisových operácií (naštartovanie konania / realizácie podania z tretej strany v mene FO / PO) bude nutné rozpracovať koncept rozšírenia služby G2G na ÚPVS a príslušne upraviť mechanizmy zasielania podaní a rozhodnutí do schránok.
  + Prístup na služby Open API by mali byť realizované cez komponenty API GW a centrálny service bus, ktoré pre konzumentov vypublikuju služby v granularite orientovanej na doménové zameranie danej služby.
* Dátový sandbox pre Open API
  + Pre potreby vývoja na strane tretích strán bude vytvorený sandbox, ktorý bude obsahovať depersonifikovaný konsolidovaný profil občanov a podnikateľov
  + Na Sandbox budú napojené Open API služby typu GET
  + Open API služby typu zmena evidencie budú routované na príslušné prostredie centrálneho service busu a následne na služby providerov v ich prostredí
  + V prípade prechodu na produkciu budú volania prepojené na príslušné služby komponentov v produkčnom prostredí
* Developer portál
  + Vytvorenie developer portálu nad sandboxom s možnosťou self-servicu (príprava údajov, zmeny, atď.)
  + Vytvorenie dokumentácie služieb, ktoré vzniknú ako Open API a ich sprístupnenie pre verejnosť

Výstupy budú zapracované do dokumentu SP.

**Orchestračná platforma a konsolidovaný profil klienta**

* Odprezentované dôvody pre potrebu centrálnej orchestračnej platformy pre riešenie dlhodobých procesov s perzistentným dátovým kontextom - procesy riešenia životných situácií. Platforma bude poskytovaná formou PaaS z vládneho cloudu.
  + Alternatívna architektúra použitím event-driven (publish-subcribe) prístupu bude taktiež používaná pre propagáciu zmeny údajov, ktoré budú v príslušných ISVS štartovať agendové procesy resp. aktualizáciu evidencie. Pri niektorých neprocesných ŽS (propagácia údajov) sa bude využívať prednostne.
* Konsolidovaný profil klienta
  + Očakávame využívanie obidvoch alternatív pre vyskladanie profilu:
    - Kompoztiné služby - bezstavová orchestrácia v momente exekúcie procesu
    - Dátová integrácia - príprava dát na pozadí mimo exekúcie procesu
  + Téma bude ešte predmetom stretnutia s PS Lepšie dáta v utorok o 16.00

**Návrh tém na workshop 1.12.2016**

* Mobilná aplikácia pre autentifikáciu
* Asistovaný prístup k elektronickým službám (koncept IOM v navrhnutej architektúre)

Multikanál - 1.12.2016 - zápis zo stretnutia

Friday, 2 December 2016

09:05

Prezentácia: <https://1drv.ms/p/s!Aog1mU4LEkSLggQXqUCKf8ACVJ22>

Témy:

* Mobilná aplikácia pre autentifikáciu
* Asistovaný prístup k elektronickým službám (koncept IOM v navrhnutej architektúre)

**Mobilná aplikácia pre autentifikáciu**

Odprezentovaný koncept multifaktorovej autentifikácie použitím mobilného zariadenia z pohľadu koncového používateľa služieb na báze HOTP/TOTP. Podľa pripomienok doplníme aj alternatívu ORCA (challenge-response) prístupu k mobilnej autentifikácií.

Zo strany S.D bola vznesená pripomienka, aby bola téma autentifikácie a autorizácie predmetom pracovnej skupiny Bezpečnosť a PS Lepšie služby sa zameria na špecifikáciu požiadaviek a možné riešenie by malo vzísť z PS K9.8 (Kybernetická bezpečnosť). Z tohto dôvodu sa v SP Multikanálový prístup zamierame na špecifikáciu požiadaviek a potenciálny návrh cesty klienta pre aktiváciu a používanie mobilnej autentifikácie. Tieto výstupy budú ďalej postúpené na PS K9.8 (Kybernetická bezpečnosť).

Členovia PS sa zhodli, že úroveň 3 autentifikácie použitím mobilu je potrebná v prostredí eGov SR za účelom zjednodušeného prístupu k službám. Jej technická implementácia bude kompromisom medzi UX a Security, pričom okrem implementácie štátnych autentifikačných prostriedkov budú podporné služby pre autentifikáciu a autorizáciu vystavené formou Open API.

Okrem riešenia mobilnej autentifikácie bude potrebné zrea**lizovať prehodnotenie úrovne autentifikácie eGov služieb, ktoré sú momentálne na úrovni 4, pričom pre niektoré služby by mohla postačovať nižšia úroveň**. Ako následná aktivita po rozpracovaní SP, by malo byť zadanie na vykonanie business analýzy eGov služieb v kompetencii jednotlivých gestorov za účelom revízie potrebnej úrovne autentifikácie.

**Rovnaká aktivita bude realizovaná aj pre spôsob autorizácie eGov služieb,** nakoľko spôsob autorizácie použitím KEP-u (kvalifikovaný elektronický podpis) nie je vždy nutná (napr. podanie dane za psa). Niektoré podania by mohli byť riešené formou potvrdenia prítomnosti resp. prejavením vôle (kliknutie na odoslať v rámci platnej session). Zavedenie iného spôsob autorizácie v prostredí eGovernment-u bude znamenať zavedenie legislatívy, štandardov a procesov pre vyhotovenie a overenie autorizačného prostriedku s ich implikáciou do systémov IS VS (napr. podateľne).

*Záver:* Za účelom vytvorenia celého obrazu E2E procesu, pripravíme na ďalší workshop cestu klienta od momentu prihlásenia až k výstupu služby a pomenujeme jednotlivé bloky a oblasti pre riešenie. V závislosti od povahy identifikovaných oblasti budú potenciálne rozpracované aj v iných SP.

**Asistovaný prístup k elektronickým službám (koncept IOM v navrhnutej architektúre)**

Koncept IOM postavený ako dodatočné Front Office prístupové miesto nad servisnou vrstvou. Zapojenie a rozvoj IOM do cieľovej centrálnej FO servisnej vrstvy by mal byť realizovaný v súlade s postupnou implementáciou nových služieb a procesov riešenia životných situácií. IOM bude slúžiť aj ako miesto na dokončenie rozbehnutých procesov riešenia ŽS. Popis napojenia IOM na služby riešenia ŽS:

1. Špecifické procesy IOM pre vytvorenie a aktiváciu zastupovania by boli súčasťou IS IOM.
2. Zrealizované zastupovanie by sa zaevidovalo v evidencii zastupovania IS IOM s časovým obmedzením
3. Informačná správa pre klienta o realizácií úkonu v zastúpení pracovníka IOM. (Zníženie potenciálneho fradu). V prípade ak si klient nie je vedomý, že inicioval takéto konania, urýchlene kontaktuje správcu IOM z dôvodu potenciálneho zneužitia.
4. Vydanie access tokenu pre pracovníka IOM, ktorý je možné využiť pre volanie všetkých služieb na servisnej vrstve.
5. Predvyplnenie biznis údajov o zastupujúcej identite pracovníkovi IOM
6. Autorizácia podania pracovníkom IOM pre naštartovnie centrálneho procesu riešenia životnej situácie klienta
7. Volania zapojených ISVS do procesu riešenia ŽS...

anály a 
prístupové 
miesta 
Servisná vrstva 
Procesná vrstva 
Aplikácie a 

Finálna schéma bude súčasťou dokumentu SP v ArchiMate notácií.

Do architektúry bol doplnený aj modul povolení k el. službám - možnosť konfigurácie prístupov na vybrané služby a kanály. Návrh a popis modulu bude zapracovaný do dokumentu na základe podkladov S.D.

Modul splnomocnení bude rozpracovaný v rámci SP: Interakcia s VS

**Návrh tém na workshop 8.12.2016**

* E2E cesta klienta pri realizácií eGov služby pre identifikáciou bielych miest
* Modul povolení k el. službám
* Dokument SP Multikanálový prístup, vysvetlenie štruktúry, ďalšie kroky

Multikanál - 8.12.2016 - zápis zo stretnutia

Friday, 9 December 2016

09:55

1 
O 
konsolidácia výstupov 
autorizácia 
O 
spät

Prezentácia: <https://1drv.ms/p/s!Aog1mU4LEkSLggswPdREjfmfaudF>

Témy:

* E2E cesta klienta pri realizácií eGov služby pre identifikáciu bielych miest
* Modul povolení k el. Službám
* Dokument SP Multikanálový prístup, vysvetlenie štruktúry, ďalšie kroky

**E2E cesta klienta pri realizácií eGov služby pre identifikáciu bielych miest**

Návrh architektúry pre podporu jednotlivých krokov cesty klienta bude súčasťou SP: Interakcia s VS. Proces bol použitý, za účelom validácie multikanálovej cesty klienta. K jednotlivým krokom uvádzame sumár diskusie. Schéma je aktualizovaná o pripomienky (výpočet poplatku po vytvorení podania a možnosť odoslať podanie aj bez zaplatenia)

1. Potreba zjednodušenia vyhľadávania služieb a doplnenie vyhľadávacích kľúčových slov ku koncovým službám. Meta IS bude slúžiť ako zdroj pre získanie číselníkov služieb a životných situáci, navigačný a vyhľadávací engine bude súčasťou Multikanálových FO Mikroslužieb (zachytené v aplikačnej architektúre SP: Multikanál). Tieto služby bude možné prepoužiť aj v iných kanáloch.
2. Návrh pre zavedenie alternatívnej autentifkácie použitím mobilného zariadenia (záver z workshopu 1.12.2016). Navrhujeme zaviesť register autentifikačných prostriedkov, ktorý bude súčasťou Meta IS a bude naviazaný na koncové služby. Alternatívne autentifikačné prostriedky nebudú viazané iba na mobilné zariadenia. Diskutovaná aj možnosť aktivácie mobilného autentifikátora osobne na PZ - navrhujem ponechať otvorené a vyhodnotiť to v rámci štúdie. Striktné umiestnenie autentifikácie v procese zatiaľ nebolo rozhodnuté (autentifikovať pred alebo po formulári). Bude ešte predmetom diskusie v rámci SP: Interakcia s VS.
3. Diskutovaná možnosť vytvárania podania aj offline (bez možnosti validácií a predvyplnenia). Vytváranie podania v autentifikovanom režime má viacero výhod - vieme údaje o identite, znižujeme chybovosť podaní cez automatickú kontrolu podania, je možné zrealizovať doprednú validáciu oprávnenia na službu (eligibility check), atď.
4. Dynamický výpočet poplatku za vybavenie služieb riešenia ŽS. Z pohľadu klienta, by mal byť poplatok za vybavenie danej služby viditeľný pred autorizáciou podania -> procesná mapa ŽS musí zohľadňovať aj poplatky za jednotlivé agendy a zapojením dedikovaného business rule enginu ako systému pre dynamický výpočet poplatkov, by bola možnosť výpočet realizovať na základe business údajov identity a služby riešenia ŽS, ktorú chce využiť. Téma platieb bude ešte predmetom diskusie v rámci SP: Interakcia s VS.
5. Návrh pre zavedenie nového spôsobu autorizácie (záver z workshopu 1.12.2016). V diskusii bola identifikovaná požiadavka na zjednodušenie spôsobu autorizácie pre podania, pre ktoré kvalifikovaný elektronický podpis nie je požadovaný. Bola diskutovaná možnosť použitia obdobného princípu ako pri potvrdzovaní doručovania, t.j. úkon (stlačenie tlačidla) autentifikovaného používateľa. Z dôvodu bezpečnosti navrhujeme zvážiť zavedenie takéhoto spôsobu autorizácie prostredníctvom kvalifikovanej dôveryhodnej služby.

Pre zavedenie tohto spôsobu autorizácie bude potrebné zaviesť register autorizačných metód a každej metóde prideliť úroveň autorizácie (zatiaľ máme kvalifikovaný elektronický podpis – najvyššia úroveň. Otázka či chceme riešiť zdokonalený elektronický podpis). Navrhujeme aby údaje boli evidované v Meta IS a naviazané na koncové služby. Súčasne bude v legislatíve potrebné stanoviť minimálnu úroveň autorizácie úkonu v konaní. Ak legislatíva neustanoví, default je požadovaná najvyššia úroveň.

1. Momentálne nie je možné realizovať platbu za služby pred odoslaním podania v kanály Web (napr. platba kartou alebo presmerovanie na platobné brány IB-čiek). Platobný mechanizmus je spustený až po odoslaní podania do schránky, kde je možné zaslaný príkaz na úhradu zaplatiť cez akreditovaného platcu, alebo prevodom na účet. V súčasnom stave nevieme zabezpečiť okamžité vybavenie služieb. Téma platieb bude ešte predmetom diskusie v rámci SP: Interakcia s VS.
2. Odoslanie podania po autorizácií.
3. Orchestrácia zapojených agend do procesu riešenia ŽS použitím orchestračnej platformy (dlhodobé stavové orchestrácie alebo publish-subscribe pre propagáciu údajov)
4. Konsolidácia výstupov od jednotlivých agend
5. Notifikácie a doručovanie ku klientovi
6. Spätná väzba od klienta k vybaveniu služby

**Modul povolení k el. Službám**

Zo strany S.D budú spísané požiadavky, ktoré následne PS prehodnotí a potenciálne umiestní v architektúre.

**Dokument SP Multikanálový prístup, vysvetlenie štruktúry, ďalšie kroky**

Dokument zašleme 14.12.2016. Cieľom je zozbierať pripomienky a relevantné podnety na doplnenie zo strany zástupcov pracovných skupín. Aktivita bude prebiehať do 4.1.2017. Termín pre finálny dokument je 1.2.2017.

Mutikanál - 9.2.2017

Thursday, 9 February 2017

14:10

Témy:

* Revízia dokumentu strategickej priority - multikanálový prístup

Zápis:

Hlavné pripomienky na zapracovanie:

* Doplnenie definície pojmov (Mobilný prístup, Kanál SMS a Mobilné zariadenia, Tretie strany, OpenAPI a OpenDataAPI, biznis rozhranie (kanál))
* Dodatočná úprava motivačnej vrstvy pre poskytovateľov služieb
* Pri voľbe mutlikanálového variantu A uviesť aj povinnosť vykonať vyhodnotenie vhodnosti služby pre daný kanál
* Z hlavných procesov Open API odstrániť registráciu a upraviť proces udelenia oprávnenia
* Tradičné kanály - explicitne definovať, že ich rozvoj bude podliehať aj napojeniu na služby vystavované do digitálnych kanálov (prepoužívanie služieb)
* Doplniť analýzu SWOT ako súčasť kapitoly Stratégia
* Aplikačná architektúra - doplnenie ďalších centrálnych mikroslužieb (overenie podpisu, odpodpisovanie)
* Doplniť maticu cieľov a navrhovaných stavebných blokov architektúry v kapitole Realizácia